Ego magister Aubertus decanus Diuionis uniuersis præsentes litteras inspecturis notum facio quod frater Joannes Cementarius conuersus Domus Dei de Brochon et Maria uxor eius, Aymones et Gelioux uxor eius prædictorum Joannis et Mariæ filia, Petrus Li Hermitez et Margareta uxor eius quittauerunt in perpetuum et penitus absoluerunt in mea presentia magistrum et fratres Domus Dei de Breschon de omnibus querelis rerum mobilium et imobilium quas habuerant uel habere potuerant usque ad impetrationem præsentium litterarum aduersus prænominatum magistrum et fratres prænominatæ Domus: ijdem uero magister et fratres dederunt et concessernnt in perpetuum prænominatis Aymoni et G... uxori eius et eorum heredibus si quos heredes dicta Gelions a dicto Aymone suscepit uteri nos duas petias uineæ continentes circiter quatuor operatas quarum una sita est in territorio de Brochon quod dicitur Esquarres et alia in Champalan. Si uero prænominata Gelions sine herede decesserit ipsa et omnes prænominatæ personæ dederunt et in perpetuam elemosinam concesserunt omne tenementum quod mouet ex parte prænominatorum Joanis Cementarij et Mariæ supradictæ domui de Breschon: et hoc fide prestita promiserunt se in perpetuum conseruaturos: si uero in aliquo resilirent a dictis conuentionibus aduersus prædictam Domum suposuerunt se mihi et successoribus meis decanis Diuionis ut statim ipsos excomunicatos denuntiemus et denuntiari faciemus usque ad satisfactionem condignam: sciendum est quod prænominati magister et fratres concesserunt prænominatis personis participationem omnium bonorum quæ fient in dicta domo sua et sepulturam: si eam penes dictos fratres elegerint in extremis sciendum etiam quod prænominati magister et fratres dederunt prænominatis Aimoni et uxore eius pro pace ista cum uineis antedictis unam uacam in pretio quinque solidorum diuionensium: in huius rei testimonium ad petitionem partium præfatæ paginæ sigillum meum aposui. Actum anno Domini m° cc° XXVI° die lunæ post festum Joanis anteportam Latinam.